લંડન અને સ્ટોકહોમ જેવા શહેરોએ પ્રદૂષણને નિયંત્રણમાં જાહેર પરિવહન વ્યવસ્થાને મજબૂત કરવા ઉપરાંત અલગ માર્ગ અપનાવ્યો છે. તેને LEZ (લૉ એમિશન ઝોન) મોડલ કહેવાય છે. આ પ્રકારના શહેરો તેમના મુખ્ય સેન્ટર્સને એવા ઝોનમાં ફેરવે છે, જ્યાં એક સ્તરથી વધારે પ્રદૂષણ ફેલાવતા વાહનો પર સંપૂર્ણ પ્રતિબંધ મૂકવામાં આવે છે અને દોષિતને ઊંચો દંડ કરવામાં આવે છે. સતત વાહનની ગુણવત્તાને અપગ્રેડ કરાવવા પ્રોત્સાહન આપવામાં આવે છે. પાર્કિંગ અતિ મોંઘું બનાવવામાં આવે છે. લંડનમાં આ પ્રકારના વિસ્તારમાં પાર્કિંગના ચાર્જીસ અતિ ઊંચા છે. અગાઉ કલાક દીઠ 5 પાઉન્ડ લેવામાં આવતા હતા, જેને વધારીને 10 પાઉન્ડ કરવામાં આવ્યાં છે. લંડન 2 અબજ પાઉન્ડથી વધારે કમાણી કરે છે, જેને પરિવહન સંબંધિત સુવિધાઓમાં રોકે છે.